Bæredygtig Kommune - Kalundborg 2025 (BK2025) 
Sagsfremstilling 
15.    Bæredygtig Kommune - Kalundborg 2025 (BK2025)  
                                                                                                                        Åbent 
Sagsnr.: 326-2015-4155        J.nr.: 00.16.02            Oda Gregersen.: 326-2015-197427 
  
[adresse] 
I forbindelse med projekt Bæredygtig kommune – Kalundborg 2025 (BK2025) er der udarbejdet en datarapport 
(bilag 1), som fremlægges til drøftelse i de politiske udvalg. Som udgangspunkt for drøftelsen holdes et oplæg om 
BK2025-projektet i sin helhed, og om resultater og delkonklusioner indenfor udvalgets fagområde.   
  
Målet med drøftelsen er, at alle udvalgets medlemmer føler sig godt klædt på til at indgå i de videre drøftelser af 
BK2025 med hele kommunalbestyrelsen og eksterne interessenter på en workshop i september 2015. Ligeledes er 
der lejlighed til at drøfte, hvordan udvalgets strategiske overvejelser og allerede vedtagne strategier og planer spiller 
sammen med BK2025. 
  
Baggrund 
Bæredygtig kommune – Kalundborg 2025 blev startet op i 2013. Projektets formål er at fremme en bæredygtig 
udvikling i Kalundborg Kommune, og dermed understøtte Kommunalbestyrelsens vision om at gøre Kalundborg 
Kommune til et attraktivt sted at bo, leve og arbejde og et sted, hvor erhvervslivet ønsker at etablere sig og drive 
virksomhed. 
  
BK2025 har som målsætning at skabe bæredygtige lokalsamfund. Det vil sige at sikre, at den sociale, økonomiske 
og miljømæssige udvikling imødekommer vores nutidige behov uden at begrænse fremtidige generationers 
muligheder for at sikre deres behov. Idéen er, at bæredygtige lokalsamfund skal udvikles ud fra en helhedsorienteret 
tanke. Altså at kommunens udvikling skal formes i samarbejde mellem mange forskellige aktører, og både 
civilsamfund, erhvervsliv og kommune skal være med.  
  
Samtidig ligger der i denne helhedsforståelse en klar opfattelse af, at aktiviteter, indsatser og mål er afhængige af 
eller påvirker hinanden. Det vil sige, at fremgang på ét område ofte er forudsætningen for gode resultater på andre 
områder. Det betyder også, at ingen opgave kan ses isoleret og det stiller krav til samarbejdet både internt i 
kommunen og med aktørerne omkring.  
  
BK2025 lægger derfor op til en inddragende proces, hvor der sikres dialog mellem politikere, civilsamfund, 
virksomheder og mange andre aktører. 
  
Nærmere beskrivelse af projektet findes i bilag 2. 
  
BK2025 har tidligere været præsenteret ved flere lejligheder: 
  
På temamødet den 25. juni 2014 fik Kommunalbestyrelsen udleveret en rapport med titlen: "Bæredygtig kommune - 
Kalundborg 2025 - Foreløbig datarapport - kortlægning af nuværende tilstand". Rapportens hovedkonklusioner blev 
fremlagt af teknik- og udviklingsdirektøren. BK2025-datarapporten (bilag 1) er nu ajourført med de seneste tal for 
udviklingen for hvert af de otte temaer, der indgår i rapporten.  
  
På Planseminaret i marts 2015 blev BK2025 præsenteret som et af direktionens indsatsområde i år. Direktionen 
har drøftet, hvordan BK2025-datarapporten kan komme til at fungere som afsæt for politiske drøftelser og en 
prioritering af, hvilke indsatsområder, der skal arbejdes med, for at kommunen kan udvikle sig i en bæredygtig 
retning. Økonomiudvalget har i april 2015 godkendt direktionens procesplan, der skitserer arbejdet med BK2025 og 
den kommende planstrategi (Udviklingsstrategi 2015). Næste skridt handler om at igangsætte et forløb, der giver 
politikere, borgere, foreninger, virksomheder m.fl. den bedste mulighed for at drøfte de problemstillinger, der bliver 
peget på i BK2025-datarapporten. Processen skal sikre en god sammenhæng til arbejdet med Udviklingsstrategi 
2015. 
  
BEHANDLING 
Direktionen, Ældre- og Sundhedsudvalget, Teknik- og Miljøudvalget, Kultur- og Fritidsudvalget, Børn- og 
Familieudvalget, Socialudvalget og Økonomiudvalget. 
  
INDSTILLING 
Direktørerne indstiller, at BK2025-datarapporten drøftes som led i kommunalbestyrelsens videre arbejde med 
BK2025. 
  
ØKONOMISKE KONSEKVENSER 
Ingen. 
Direktionens møde den 4. august 2015: 
Direktionen vedtog at anbefale direktørernes indstilling. 
Ældre- og Sundhedsudvalgets møde den 10. august 2015: 
Udvalget drøftede oplægget og sender med til den videre proces, at sundhed og forebyggelse skal opprioriteres i 
det tværgående perspektiv. 
  
Bilag 
  
  
  
  
  
Teknik- og Miljøudvalgets møde den 10. august 2015: 
Udvalget drøftede på baggrund af administrationens oplæg arbejdet med BK25, og udvalgets bemærkninger 
indarbejdes i det videre arbejde. 
Datarapport_ajourført_2015_version_060715.pdf 
326-2015-216348 
OM Ragnhild Clausen 
326-2015-216210 
